
FAsT-Match

**Research and Improvement**

**אוניברסיטת חיפה, החוג למדעי המחשב**

**אתגר 14**

**אוגוסט 2022**

פרוייקט גמר בהנחיית ד"ר סיימון קורמן

אסף סולומיאק, 212585863, asafucho@gmail.com

קארין ספרי, 213883903, karin.sifri@gmail.com

תוכן

[הגדרת הבעיה 3](#_Toc110331289)

[הגדרת הפתרון לבעיה 3](#_Toc110331290)

[פירוט המימוש 4](#_Toc110331291)

# הגדרת הבעיה

אלגוריתם FAsT-Match הוא אלגוריתם חיפוש שמטרתו היא התאמה של תבנית בתוך תמונה כך שההפרש בין הפיקסלים בתמונה ובתבנית יהיה מינימלי.

התבנית אותה אנו מחפשים בתמונה יכולה להיות בכל מקום בתמונה, מוקטנת/מוגדלת, מסובבת ואפינית (affined, כלומר שינוי מתיחות). מכאן כמות הטרנספורמציות שיש לקחת בחשבון היא עצומה והחסם התחתון בכל תת מרחב פתרונות משתנה בהתאם לפרמטרים ולפונקציית השגיאה.

האלגוריתם משתמש בעיקרון Branch and Bound. אלגוריתם B&B נוצר לבעיות אופטימיזציה ומטרתו למצוא את הפתרון הגלובלי האופטימלי בהסתמך על חסמים עליונים ותחתונים על אזורים של מרחב החיפוש. במילים אחרות, המטרה היא למצוא ערך x הממזער את הערך של הפונקציה מתוך קבוצת פתרונות אפשריים .

Branch: האלגוריתם מחלק באופן רקורסיבי את מרחב החיפוש למרחבים קטנים יותר, אשר בהם הוא ממזער את .

Bound: כדי לשפר את חיפוש ה- Brute-Force על כל המרחב , האלגוריתם משתמש בחסמים שבעזרתם הוא מדיח תתי מרחבי פתרונות שניתן להוכיח שאינם מכילים את הפתרון האופטימלי.

האלגוריתם מחשב את החסם, אשר מדיח את תתי מרחב הפתרונות שאינם מכילים את הפתרון האופטימלי, באופן ידני על סמך ניסוי וטעיה.

# הגדרת הפתרון לבעיה

מטרת הפרויקט היא מימוש האלגוריתם FAsT-Match ושיפורו באמצעות תכנון והקמה של רשת נוירונים אשר תהיה אחראית לבחירת אותו החסם ובכך תאפשר לשפר את דיוק האלגוריתם.

# פירוט המימוש

המימוש נעשה בשפת Python בסביבות הפיתוח PyCharm ו-Colab.

בשלב הראשון היינו צריכים לממש את האלגוריתם המקורי ב-Python. עשינו זאת בעזרת תרגום הקוד המקורי משפת התכנות MatLab.

בשלב השני היינו צריכים ליצור מסד נתונים בו נוכל להשתמש ביצירת הרשת. אספנו 100 תמונות אקראיות מתוך מסד נתונים שמצאנו באינטרנט. הרצנו את האלגוריתם על 100 תבניות אקראיות על כל תמונה ובכל שלב בהרצה אספנו את המידע על השלב.

הנתונים שאספנו הם:

* מימדי התמונה
* מימדי התבנית
* היחס בין ממוצע הפיקסלים בתבנית לממוצע הפיקסלים בתמונה
* חלקות התבנית (ממוצע הנגזרות בתבנית)
* סטיית התקן של הפיקסלים בתבנית
* delta - הערך שלפיו נקבע החסם באלגוריתם המקורי (ערך המשתנה באופן לינארי בלי תלות בתבנית)
* המרחק המינימלי שהתקבל בין הטרנספורמציות על התבנית הנבדקות באותו השלב לבין התמונה
* ממוצע המרחקים שנמדדו באותו השלב
* סטיית התקן של המרחקים שנמדדו באותו השלב
* האחוזונים 5, 10, 15, ... 95 של המרחקים שנמדו באותו השלב
* התחום בו נמצאים המרחקים שנמדדו (ההפרש בין המרחק הגדול ביותר למרחק הקטן ביותר)
* מספר הדגימות שנבדקו באותו השלב
* ערכי המטריצה של הטרנספורמציה בה מתקבל המרחק המינימלי

סך הכל, שמרנו 37 features כמו גם את החסם האופטימלי המחושב מראש בו נשתמש כ-target במודל.

בנוסף שמרנו בקובץ נפרד לכל שלב את המרחק המינימלי שלו, המרחק במקסימלי שלו ואת היסטוגרמת כל המרחקים באותו השלב בחלוקה ל-100 תחומים.

סך הכל אספנו 68854 samples בזמן חישוב של 121.86 שעות.

על מנת להקל את החישוב, חיקנו את התמונות ל-20 תיקיות והרצנו את החישוב על כל תיקייה בנפרד, כך קיבלנו 20 קבצים כך שבכל קובץ יש בממוצע 3442.7 samples.

השלב הבא היה מימוש רשת הנוירונים המחשבת את החסם.